钦定古今图书集成/明伦汇编/氏族典/第055卷 > 《廖用贤尚友录》 > 徐防
## 钦定古今图书集成/明伦汇编/氏族典/第055卷 > 《廖用贤尚友录》 > 徐防

按《后汉书徐防传》：“防字谒卿，沛国铚人也。祖父宣，为
讲学大夫，以《易》教授王莽。父宪，亦传宣业。防少习父
祖学，永平中举孝廉，除为郎。防体貌矜严，占对可观，
显宗异之，特补尚书郎。职典枢机，周密畏慎，奉事二
帝，未尝有过。和帝时，稍迁司隶校尉，出为魏郡太守。
永元十年，迁少府、大司农。防勤晓政事，所在有迹。十”
四年拜司空，十六年拜为司徒。延平元年，迁太尉，与
太傅张禹参录尚书事。安帝即位，以定策封龙乡侯。
其年，以灾异寇贼，策免就国。防卒，子衡当嗣，让封于
其弟崇。